**Armastus on Allikas**

**Armastus on Tee**

**Armastus on Siht**

**Ülemaailmse Konverentsi 7. Tsooni eelkonverents**

**Kokkuvõte olulisest:**

Prasanthi Nõukogu esimees Narendranath Reddy kohtumisel liidritega:

„Svaami valis meid – paljusid on kutsutud, vähesed on tulnud – me oleme väljavalitud Svaami poolt selleks tööks, mida me teeme. Me peaksime paluma Svaamit nii: „Palun Svaami, aita mul teenida Sind kuni viimse hingetõmbeni!“

„Need, kes on organisatsioonis juhtideks, need peavad olema alati kättesaadavad, alati olemas teiste jaoks, nad peavad olema kompetentsed, nad peavad olema tiimimängijad – üksinda ei saa nad midagi ära teha. Egost lahtisaamiseks on organisatsioon parim koht. Juhiks ei saa olla inimene, kelle prioriteedid ei ole paigas, kes on olulistel hetkedel mujal, tegeleb näiteks oma lapselaste kooli lõpetamise, pere asjade või muu isiklikuga. Me kõik oleme suur pere“.

„Meil kõigil peab olema otsustusjulgust – sest me oleme kogenud Babat ja siis me ei taha enam tagasi tulla.“

„Ametikandjatel peab olema selge seisukoht, mis põhineb Svaami õpetustele!“ – Petra

„Ärge järgige isikuid (endised kõrged ametikandjad, kes teevad mingit oma asja), vaid järgige põhimõtteid.“ – N. Reddy.

„Jumala teostuseks pole vaja organisatsiooni, seda saab teha oma palveruumis ka.“ – N. Reddy. „Vaid Jumal teab, kes on pühendunu, kes mitte (südame kaudu).“

„Meie kohus on jagada Tema armastust. See, kes on kogenud Jumala armastust, siis taolise inimese poolsest Jumala armastuse jagamisest see armastus mitmekordistub!“

Prasanthi Nilayam on meie Pühamast Püham paik, kus kõik toimub väga kergesti, kus paljusid asju on võimalik teostada lihtsamini kui mujal!

\*\*\*

Ürituste korraldamise osas on hea võtta eeskuju mujal tehtust:

Sarva Dharma koor, 7 Tsooni palverännaku koor, Piirideta teenimise laagrid Poolas, Narayana seva Leedus jpms.

2016. aasta juulis, Guru Puurnima ajal toimub aašramis noorte festival, erinevate tegevustega – noortel on võimalus lüüa kaasa kõigis tegevustes. Seal on 7 tegevusmoodulit: bhadžanid, jooga, meditatsioon, teenimise projektid, muusika, näitused, annete jagamised vms.

Lugude jagamine koos Sai koolide õpilastega – selle ettevalmistav osa juba käib.

Sel aastal, 25-27 novembril toimub Rahvusvahelise Sathya Sai Organisatsiooni X Ülemaailmne Konverents.

1-3 augustini 2015 toimub Educare Konverents – oodatud on kõik avalikes koolides töötavad õpetajad, kes tegelevad (töötavad) inimväärtustega. Registreerimine on veel avatud.

N. Reddy: „Me kõik peame teadma, mis toimub globaalselt. Mõned aga ei tea keskusest kaugemal toimuvast midagi.“

Näiteks on Nepaali saadetud juba 10 tuhat telki ja üle 100 tuhande dollari eest ravimeid USAst. Nepaali Sai Keskustest 95 omavad isiklikku maja, kus on kõigil korrustel mingi tegevus: kontorid, keskuse ruumid, saalid, raamatukogud jne. USAs on seni vaid mõnel Sai Keskusel oma maja.

Projektidest töötavad hetkel:

+ Filipiinide taifuuniohvrite abistamise projekt (seal pannakase 3 tunniga kokkupandavaid maju kokku)

+ e-Vahinid saadaval (vabanemisest räägib muide Leela Kaivalya Vahini)

+ Sathya Sai Universe veebileht

+ Sathya Sai Humanitarian Relief

+ Love and Service Study Guides (e-raamatud)

\*\*\*

Helena Rytkenen (Saksamaalt): Ühtsus tuleb Sai Keskuses peale sevat, enne seda võivad olla tülid – need kaovad peale ühist sevat kohe. Seega on siit üks järeldus: Sai Keskused peavad tegema sevat, et atmosfäär oleks armastusest läbi imbunud.

Lut Mombers (Holland): oleme aastaid vanglas laulnud ja vähesest piisab, et muuta teisi õnnelikeks.

\*\*\*

Seva annab:

1. Rahulolu
2. Võimalust teenida Jumalat teistes elavates olendites
3. Vaimset õndsust ja Jumalaga koosolemise võimalust
4. Jne jne

Fiodoras (Leedu): Jagada saame iseennast, loobuda oma mugavusest, ohverdada midagi teiste teenimise heaks/puhul.

Jirka Blazek (Tšehhi): Seva on Jumalik elu – selles oleme nii andjad kui saajad.

Dr. N. Reddi: Ka Jumala kogemustest rääkimine on seva, ehk teenimine. Seda tuleb teha.

Dr. Reddi: „Svaami ütles pühendunutele, kes tegid palju teenimist: „Ma tean, et te teete head tööd, kuid tehke veel rohkem!““

See siin näitab ka meile suuna kätte: me ei peaks oma mugavusest tegelema vaid asjadega Sai Keskustes, mis meile meeldivad ja mida on mugav teha: loobumine paljudest mugavatest asjadest on alati oluline, siis alles näeme asjade väärtust.

„Ma ei taha teie häid tegusid, ma tahan teie puhtaid südameid“ – ütleb Svaami.

„Svaami tahab teie puhast armastust!“ – Baba.

Me peaksime seda puhast armastust otsima, taotlema, avastama.

„Ärge muretsege oma isiklike asjade, oma perede ja muu pärast! – andke need kõik Svaamile!“ – Baba

Petra: „Ametikandjate väljaõpe peaks tooma neile rõõmu, mitte tekitama muret, probleeme, sest siis saavad kõik asjadest ühtviisi aru.“

Dr. Reddy kõneles ka sellest, et on tähtis saada autentseks. Autentsus tähendab seda, et me kogu aeg ei kopeeri kedagi, vaid lähtume isiklikest kogemustest, et me ei võta teiste kogemusi lõpliku tõe pähe, vaid otsiksime enda lõpliku Jumala-kogemust. Autentsus tähendab ka kohaliku kultuuri ja religiooni traditsioonide austamist Sai Keskuses ja selle kaasamist pühendumuslikus tegevuses ja muus.

Prema ja Seva peavad olema iga pühendunu kaks tiiba mille abil lennata, ühe tiivaga lind, kes keskendub vaid vaimsete laulude laulmisele ja sevat ei tee, see tiirleb vaid oma ego ümber.

„Meid juhitakse seespoolt, mitte väljast!“ – Dr. Reddy.

\*\*\*

Armastusega,

Enn Kaljo

*Konverentsi delegaat*